CELEX: C2004/262/54
Language: et
Date: 2004-10-23 00:00:00
Title: Kohtuasi T-198/04: José Félix Merladet 28. mai 2004 hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/28
            
         José Félix Merladet 28. mai 2004 hagi Euroopa Ühenduste Komisjoni vastu
   (Kohtuasi T-198/04)
   (2004/C 262/54)
   Kohtuasja menetluse keel: prantsuse
   José Félix Merladet, elukoht Overijse (Belgia), esitas 28. mail 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Nicolas Lhoëst, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada hageja karjääriarengu aruanne perioodi 1. juuni 2001 kuni 31. detsember 2002 kohta.
            
         
               —
            
            
               tühistada ametisse nimetava asutuse (AIPN) 12. veebruari 2004 selgesõnaline otsus, mis lükkab tagasi hageja kaebuse.
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Oma hagi toetuseks osundab hageja hindamisprotseduuri ebakorrapärasusele. Viidatud perioodi jooksul töötas hageja erinevate ülemuste alluvuses komisjoni delegatsioonis New Dehlis (India) ja Maputos (Mosambiik). Hageja arvates ei võta karjääriarengu aruanne õigetes proportsioonides arvesse nende ülemuste hinnanguid, kelle alluvuses ta töötas rohkem kui ühe kuu.
   Peale selle viitab hageja ilmselgele hindamisveale ja motivatsiooni puudumisele.